CELEX: 32016R1776
Language: ro
Date: 2016-10-06 00:00:00
Title: Regulamentul (UE) 2016/1776 al Comisiei din 6 octombrie 2016 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea sucralozei (E 955) ca potențiator de arome în guma de mestecat cu adaos de zahăr sau polioli (Text cu relevanță pentru SEE)

7.10.2016   
            
            
               RO
            
            
               Jurnalul Oficial al Uniunii Europene
            
            
               L 272/2
            
         REGULAMENTUL (UE) 2016/1776 AL COMISIEI
   din 6 octombrie 2016
   de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea sucralozei (E 955) ca potențiator de arome în guma de mestecat cu adaos de zahăr sau polioli
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii conținând aditivii alimentari autorizați pentru utilizare în produsele alimentare și condițiile de utilizare a acestor aditivi.
            
         
               (2)
            
            
               Această listă poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului (2), fie la inițiativa Comisiei, fie în urma unei cereri.
            
         
               (3)
            
            
               La 19 ianuarie 2015, a fost depusă o cerere de autorizare a utilizării sucralozei (E 955) ca potențiator de arome în guma de mestecat cu adaos de zahăr sau polioli. Cererea a fost ulterior pusă la dispoziția statelor membre în temeiul articolului 4 din Regulamentul (CE) nr. 1331/2008.
            
         
               (4)
            
            
               Sucraloza a fost evaluată în 2000 de către Comitetul științific pentru alimentație (Scientific Committee on Food – SCF) al Uniunii Europene, care a stabilit o doză zilnică acceptabilă (DZA) de 15 mg/kg de greutate corporală/zi (3).
            
         
               (5)
            
            
               Utilizarea sucralozei (E 955) ca potențiator de arome în guma de mestecat cu adaos de zahăr sau polioli conduce la creșterea intensității globale a aromei gumei de mestecat și menține această intensitate mai mult timp, în cursul mestecării gumei, în comparație cu alți aditivi alimentari. Creșterea intensității și a durabilității aromei oferă astfel consumatorului o mai bună experiență globală în cursul mestecării gumei.
            
         
               (6)
            
            
               Autorizarea sucralozei la nivelul de 1 200 mg/kg în guma de mestecat cu adaos de zahăr sau polioli ar conduce la o creștere a dozei de E 955 în următoarele limite: de la 0 până la 0,1 % din DZA, în cazul unui consum de nivel mediu, și de la 0 până la 4,3 % din DZA, în cazul unui consum de nivel ridicat. Această expunere suplimentară a consumatorilor este considerată a fi minoră, ea nereprezentând, prin urmare, un pericol din punctul de vedere al siguranței.
            
         
               (7)
            
            
               În conformitate cu articolul 3 alineatul (2) din Regulamentul (CE) nr. 1331/2008, Comisia trebuie să solicite avizul Autorității Europene pentru Siguranța Alimentară (denumită în continuare „autoritatea”) pentru a actualiza lista de aditivi alimentari a Uniunii prevăzută în anexa II la Regulamentul (CE) nr. 1333/2008, cu excepția cazului în care actualizarea în cauză nu este susceptibilă de a avea un efect asupra sănătății oamenilor. Întrucât autorizarea utilizării sucralozei (E 955) ca potențiator de arome în guma de mestecat cu adaos de zahăr sau polioli constituie o actualizare a acestei liste care nu este susceptibilă de a avea un efect asupra sănătății umane, nu este necesar să se solicite avizul autorității.
            
         
               (8)
            
            
               Prin urmare, este oportun să se autorizeze utilizarea sucralozei (E 955) ca potențiator de arome la un nivel maxim de 1 200 mg/kg în guma de mestecat cu adaos de zahăr sau polioli (subcategoria de produse alimentare 5.3).
            
         
               (9)
            
            
               Prin urmare, anexa II la Regulamentul (CE) nr. 1333/2008 ar trebui modificată în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 octombrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 16.
   
      (2)  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).
   
      (3)  Aviz al Comitetului științific pentru alimentație privind sucraloza (adoptat de SCF la 7 septembrie 2000). Disponibil online la adresa: http://ec.europa.eu/food/fs/sc/scf/out68_en.pdf
   
      ANEXĂ
      Partea E din anexa II la Regulamentul (CE) nr. 1333/2008 se modifică după cum urmează:
      
                  1.
               
               
                  Categoria de produse alimentare 05.3 „Gumă de mestecat” se modifică după cum urmează:
                  
                              (a)
                           
                           
                              după rubrica referitoare la E 951 se introduce următoarea rubrică:
                              
                                           
                                       
                                       
                                          „E 955
                                       
                                       
                                          Sucraloză
                                       
                                       
                                          1 200 
                                       
                                       
                                          (12)
                                       
                                       
                                          numai cu adaos de zahăr sau polioli, ca potențiator de aromă”;
                                       
                                    
                        
                              (b)
                           
                           
                              nota de subsol (12) se modifică după cum urmează:
                              
                                          „(12)
                                       
                                       
                                          Dacă E 950, E 951, E 955, E 957, E 959 și E 961 sunt utilizate în combinație în guma de mestecat, nivelul maxim pentru fiecare se reduce proporțional.”